แท็กซี่ทิ้งนักท่องเที่ยว
เป็นข่าวสร้างความเสียหายกับภาพลักษณ์ของการท่องเที่ยวประเทศไทย สวนทางกับความตั้งใจของรัฐบาลในการสนับสนุนการท่องเที่ยวไทยซึ่งเป็นรายได้หลักของประเทศ,ด้วยพฤติกรรมของผู้ประกอบการและคนไทยบางกลุ่มที่ยึดถือแต่เรื่องผลประโยชน์ส่วนตัวมากกว่าส่วนรวม มองข้ามความใส่ใจกับนักท่องเที่ยวคนไทยและชาวต่างชาติที่เข้ามาใช้จ่ายในเมืองไทย,ล่าสุด พล.ต.ท.สุรเชษฐ์ หักพาล ผบช.สตม. และหัวหน้าชุดปฏิบัติการ ศปอส.ตร. แถลงจับกุมแท็กซี่ปล่อยทิ้งนักท่องเที่ยวชาวเกาหลีใต้กลางทาง ซึ่งเป็นข่าวที่ถูกโพสต์ประจานพฤติกรรมแท็กซี่ไทยอีกครั้ง,ทำความเสียหายให้คนขับแท็กซี่,จากกรณีเมื่อวันที่ 6 ธ.ค. ผู้ใช้อินสตาแกรมชาวเกาหลีใต้ โพสต์ข้อความประจานพฤติกรรมของแท็กซี่ไทยรายหนึ่งที่ไล่นักท่องเที่ยวชายชาวเกาหลี 4 คนลงจากรถ พร้อมถืออาวุธลักษณะคล้ายไม้ข่มขู่นักท่องเที่ยว,จากสาเหตุที่นักท่องเที่ยวชาวเกาหลีไม่พอใจที่แท็กซี่ไม่ยอมคิดราคาค่าโดยสารตามมิเตอร์รถยนต์ และขับรถวนอยู่กว่า 20 นาที ซึ่งเป็นเรื่องที่เข้าข่ายผิดกฎหมาย,จากการตรวจสอบผู้ใช้อินสตาแกรมคือ นายคิมอูริ พิธีกรรายการชื่อดังของเกาหลีใต้ และอดีตสไตลิสต์ของวงเกิร์ลกรุ๊ปชื่อดัง T-ARA พร้อมกับเพื่อนชาวเกาหลีใต้ 4 คน ที่เดินทางเข้ามาเที่ยว ได้เรียกรถแท็กซี่ สีชมพู ทะเบียน ทห 8397 กรุงเทพมหานคร จากห้างสยามพารากอน ให้ไปส่งที่ย่านสาทร,ผู้ขับแท็กซี่ต้องการคิดราคาเหมาจ่าย 200 บาท แต่นักท่องเที่ยวต้องการให้คิดราคาตามมิเตอร์ จึงถูกแท็กซี่ขับรถวน ก่อนนำนักท่องเที่ยวไปปล่อยทิ้งยังบริเวณสำเพ็ง เหตุเกิดวันที่ 5 ธ.ค.ที่ผ่านมา,พล.ต.ท.สุรเชษฐ์ทราบข่าวได้ให้เจ้าหน้าที่ตำรวจ ศปอส.ตร. ตำรวจท่องเที่ยว ตำรวจ บก.จร. และ เจ้าหน้าที่ขนส่ง ได้เชิญตัวนายสุรชาติ อาจวงษา อายุ 43 ปี ผู้ขับรถแท็กซี่ มารับทราบข้อกล่าวหา,นำเรื่องมาแถลงข่าว,ตั้งแต่สมัยที่ พล.ต.ท.สุรเชษฐ์ เป็น ผบก.ทท.และรอง ผบช.ทท. ได้เน้นเพิ่มมาตรการการรักษาความปลอดภัย อำนวยความสะดวก ป้องกันปราบปรามอาชญากรรมที่เกิดขึ้นกับนักท่องเที่ยวทุกรูปแบบ,ออกจับกุมผู้กระทำความผิด ตาม พ.ร.บ.จราจรทางบก และพ.ร.บ.รถยนต์ ที่ส่งผลกระทบต่อนักท่องเที่ยวและประชาชน บูรณาการการปฏิบัติร่วมกับทุกภาคส่วนที่เกี่ยวข้อง,จับกุมต่อเนื่อง ปี 2560 จำนวน 3,408 ราย ปี 2561 จำนวน 17,015 ราย รวม 20,423 ราย เป็นการสร้างความเชื่อมั่นในความปลอดภัย ให้กับนักท่องเที่ยว มุ่งหวังให้นักท่องเที่ยวได้รับความสุขและความประทับใจ,สิ่งเหล่านี้ส่งผลให้เกิดภาพลักษณ์ที่ดีให้กับเมืองไทย.,เพลิงพยัคฆ์,pluengpayak@thairath.co.th, 
พล.ต.ท.สุรเชษฐ์ หักพาล ผบช.สตม. และหัวหน้าชุดปฏิบัติการ ศปอส.ตร. แถลงจับกุมแท็กซี่ปล่อยทิ้งนักท่องเที่ยวชาวเกาหลีใต้กลางทาง ซึ่งเป็นข่าวที่ถูกโพสต์ประจานพฤติกรรมแท็กซี่ไทยอีกครั้ง
แท็กซี่,ทิ้งผู้โดยสาร,นักท่องเที่ยว,เลขที่1 วิภาวดีฯ,เพลิงพยัคฆ์